Omi Ọfa Lekki ọdọ 2024

thumb
Ọjọ ẹkẹlẹ efu ochu ebie efu ọdọ 2024, omi ki lọ nana jẹnwu ọfa ki dẹ efewo Lekki, ewo ka efu Lagos State, Nijiria. Ọfa lẹ kpẹnwu wewe biẹ ugbo k'unyi amonẹ dẹ efu Ibeju-Lekki manyi ugbo ki bọ ki d'akanya nwu ma gẹ.  Omi che b'ugbodu ma, a'munyi wewe gwulọ banẹ ma kpai ami nwu ulẹ abẹrẹ mẹlẹ ki ko ri nyọ.

 Ed'eju go 
Lekki che ewo ka efu Lagos State, Nijiria. I dẹ eju ọwọ south-east yi efewo Lagos. Ki  che peninsula, ki dẹ egbegbele ọwọ west che Victoria Island kpai Ikoyi district efu Lagos, manyi Atlantic Ocean tẹ eju ọwọ south, Lagos Lagoon tẹ eju ọwọ north, manyi Lekki Lagoon tẹ eju ọwọ east; manyi ewo ọwọ southeast, ki kpoji ogbegbele  western edge ki dẹ Refuge Island, ọmẹ eastern ki dẹ ugbo Ibeju-Lekki LGA.

 Uche Omi Ọfa 
Odudu ọjọ ẹkẹlẹ efu ochu ebie, omi lile chanẹ elọ gbogo ti hour mẹgwa tule. Ọfa ki wa yika lẹ jẹnwu ẹnwu ki kpabiẹ nyọnyọ ọmọ lẹ. Flooding Ọfa lẹ f'unyi, uja, uju-ọna kpai ọmẹ-anẹ wewe kpabiẹ.

 Anubi nwu 
Ejo ọna chẹ kpa efu ọdọ wewe alu ki abo aja kpa abo ku ma dodo ọmọ lẹ na ñ'ọmọ che ku ma la dabi n'ọchẹ unyi ki kpabiẹ. Abo ki bọ ñọ kwefu unyi ma ku ma dabi we iko omunẹ.

Ẹgba ku ma lo t'ugbo Commissioner for the Environment and Water Resources efewo Lagos state Tokunbo Wahab, i jẹnwu ma ma ka kini ẹnwu ki ajẹ ọfa ki dẹ ẹgba du ch'unyi ku ma kọ ki f'ọna System 156 kpa, i ka ki ya f'ọwọ kpama ki jẹ nwu amonẹ kpamẹnwu ekwu ki gọmẹti che biẹ-n.

 References